Document ID: 32008D0661

A BIZOTTSÁG HATÁROZATA
(2008. augusztus 1.)
a szarvasfélékben előforduló krónikus sorvadásos betegség felméréséről szóló 2007/182/EK határozat módosításáról
(az értesítés a C(2008) 3986. számú dokumentummal történt)
(EGT-vonatkozású szöveg)
(2008/661/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 6. cikke (1) bekezdésére,
mivel:
(1)
A 999/2001/EK rendelet megállapítja az állatokban előforduló fertőző agyvelőbántalmak (TSE) megelőzésére, az ellenük való védekezésre és a felszámolásukra vonatkozó szabályokat.
(2)
A krónikus sorvadásos betegség a szarvasféléket érintő fertőző agyvelőbántalom, amely Észak-Amerikában terjedt el, de amelynek Közösségben történő előfordulásáról a mai napig nem érkezett jelentés.
(3)
A szarvasfélékben előforduló krónikus sorvadásos betegség felméréséről szóló, 2007. március 19-i 2007/182/EK bizottsági határozatot (2) az Európai Élelmiszer-biztonsági Hatóságnak (a továbbiakban: EFSA) a Közösségben élő szarvasfélék célzott ellenőrzését javasoló véleményének közzétételét követően fogadták el.
(4)
A 2007/182/EK határozat megállapítja az előírt minimumkövetelményeknek megfelelően elvégzendő, a krónikus sorvadásos betegség szarvasfélékben való előfordulásának kimutatására irányuló felmérés szabályait. A határozat előírja, hogy a tagállamok legkésőbb a 2007. évi vadászidény végéig befejezik a felmérést.
(5)
A tagállamok által a Bizottsághoz a 2007/182/EK határozat értelmében a mai napig benyújtott előzetes éves jelentések alapján kitűnik, hogy egyes tagállamok számára nem állt kellő idő rendelkezésre a határozat által előírt minták célszámának eléréséhez.
(6)
Hogy az EFSA a felmérés adatairól kiterjedt statisztikai értékelést tudjon végezni, az érintett tagállamok részére hosszabb időt szükséges biztosítani a 2007/182/EK határozatban előírt célszámok elérésére. Ezért célszerű a felmérés befejezésének határidejét további egyéves időszakkal meghosszabbítani.
(7)
A 2007/182/EK határozatot ezért ennek megfelelően módosítani kell.
(8)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2007/182/EK határozat az alábbiak szerint módosul:
1.
A 3. cikk (2) bekezdésében a „2007.” évszám helyébe a „2008.” évszám lép.
2.
A IV. szakasz 2. pontja a következő bekezdéssel egészül ki:
„A 2008. évi jelentés a 2008. évi vadászidény eredményeit tartalmazza, abban az esetben is, ha néhány mintavételre 2009-ben kerül sor.”
2. cikk
Ennek a határozatnak a tagállamok a címzettjei.
Kelt Brüsszelben, 2008. augusztus 1-jén.

Labels: 7
12
0
6